**Roiul**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Roiul

Se porniră fără veste

Peste lume a cădea

Albe năluciri celeste

Roiuri, roiuri fulgi de nea.

Se despart și iar revin

Se rotesc purtați de vânt

Aerul e-așa de plin

Ce mișcare! Freamăt sfânt!

În lumina tremurată

A vreunui felinar

Prinși în dansuri se arată

Se ascund și iar apar.

Tot cuprinsul lor le pare

Un nemărginit tablou

Peste care fiecare

Își așterne albul său.

Case tremurând sub ger

Geamuri amorțite, hornuri

Prinse-n gheara cea de fier

Condamnate sunt la chinuri.

Se apleacă la pământ

Încărcați peste măsură

Și-mbracă alt veșmânt

Pomii dezgoliți cu ură.

Obosiți de-atâta viață

Îmbătați de-atâta iarnă

Cad și se prefac în gheață

Prind sub tălpi să se aștearnă.

Eu privindu-i în tăcere

Mă gândesc așa cu dor

Cum roiesc ei la vedere

Parc-ar fi albine-n zbor.